recursal/SuperWikiNEXT-32B huggingface dataset:
Անվան այլ կիրառումների համար տե՛ս՝ Դավիթ Հովհաննիսյան (այլ կիրառումներ)

**Դավիթ Բարսեղի Հովհաննիսյան** (**Դավիթ Օհանեսյան**, ռումիներեն՝ David Ohanesian, հունվարի 6, 1927(1927-01-06), Բուխարեստ, Ռումինիա - սեպտեմբերի 30, 2007(2007-09-30)), ռումինահայ երգիչ (բարիտոն)։ Ռումինիայի վաստակավոր արտիստ (1952)։ Օկտավ Էնիգերեսկուի և Նիկոլաե Հերլեայի հետ Ռումինիայի մեծագույն բարիտոնների ոսկե եռյակի մի մասն էր։

Իր ստեղծագործական գործունեության ընթացքում Դավիթ Հովհաննիսյանը խաղացել է ավելի քան 2000 օպերային ներկայացումներում՝ կատարելով ավելի քան 40 դերերգեր և արժանանալով բազմաթիվ մրցանակների ու պարգևների։ Նա երգել է աշխարհի մեծ բեմերում այնպիսի մեծանուն կատարողների հետ, ինչպիսիք են Լուչանո Պավարոտտին, Մոնսերատ Կաբալյեն, Պլասիդո Դոմինգոն, Լեոնտինա Փրայսը, Բիրգիտ Նիլսոնը։ Հիշարժան է *Էդիպի* դերակատարումը Ջորջե Էնեսկուի համանուն օպերայում, որը նրան շնորհել է *20-րդ դարի ամենագնահատված Էդիպի համբավ*։

Կենսագրություն
--------------

Սովորել է Բուխարեստի կոնսերվատորիայում (1947), ավարտել Կլուժ-Նապոկայի կոնսերվատորիան (1952)։ 1950 թվականից՝ Կլուժ-Նապոկայի, 1958 թվականից՝ Բուխարեստի, 1968-1977 թվականներին՝ միաժամանակ, Համբուրգի օպերային թատրոնների մեներգիչ։ Դերերգերից են Տոնիո (Լեոնկավալլոյի «Պայացներ»), Մեֆիստոֆել (Գունոյի «Ֆաուստ»), Ռիգոլետտո, Ամոնասրո (Վերդիի «Ռիգոլետտո», «Աիդա»), Սկարպիա (Պուչինիի «Տոսկա»), Բորիս Գոդունով (Մուսորգսկու «Բորիս Գոդունով»), Օնեգին (Չայկովսկու «Եվգենի Օնեգին»), Մոսի (Ա. Տիգրանյանի «Անուշ»-ի համերգային կատարում՝ Բուխարեստի «Կոմիտաս» երգչախմբի և նվագախմբի հետ)։ Գլուխգործոցը Էդիպ արքայի դերերգն է (Էնեսկուի «Էդիպ»)։ Հյուրախաղերով հանդես է եկել Եվրոպայի և ԱՊՀ երկրների օպերային բեմերում։ 1958 թվականից պարբերաբար ելույթներ է ունեցել Երևանում։ Ռումինիայի պետական մրցանակ (1952), ինչպես և «Էդիպ»-ի ձայնապնակի՝ Գրան պրի (1974, Փարիզ) և 1-ին մրցանակ (1976, Տոկիո)։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4 5 6 7 8  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.
3. 1 2
4. ↑  «An Armenian Who Changed The Destiny Of The Opera Oedipe: David Ohanesian». *www.icr.ro*. Վերցված է 2024-04-11-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · Internet Movie Database · MusicBrainz |
|  |
| Բառարաններ և հանրագիտարաններ | Հայազգ |
|  |
| 

|  Չափորոշչային վերահսկողություն |
| --- |
|  |
| BNF: 13927220d · GND: 133045269 · ISNI: 0000000071021221 · LCCN: n90649114 · NKC: mzk2009512084 · NUKAT: n2016086650 · SUDOC: 244138125 · VIAF: 32185834 · WorldCat VIAF: 32185834 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 569)։*  |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Վահան Մկրտչի Հակոբյան** (1908, Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - *անհայտ*), հայ մանկավարժ։ ՀԽՍՀ վաստակավոր մանկավարժ (1958), Երկրորդ համաշխարհային պատերազմի Արևելյան ճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Վահան Հակոբյանը ծնվել է 1908 թվականին Կամո քաղաքում։ 1930 թվականից դասավանդել է հայրենի քաղաքի դպրոցներում։ Աշխատանքին զուգընթաց սովորել և ավարտել է Երևանի պետական մանկավարժական ինստիտուտի հեռակա բաժնի ֆիզիկամաթեմատիկական ֆակուլտետը։

1941 թվականին Հակոբյանը զորակոչվել է կարմիր բանակ։ Ծառայել է 409-րդ հայկական հրաձգային դիվիզիայի հրետանային գնդի շտաբում, որպես գծագրող։ 1942 թվականի աշնանը մասնակցել է Հյուսիսային Կովկասի ռազմաճակատում մղված մարտերին։ Սորոկին գյուղի մոտ մղված մարտերից մեկում վիրավորվել է։ 1943 թվականին հոսպիտալում երկարատև բուժումից հետո, որպես զինվորական ծառայության համար ոչ պիտանի, զորացրվել է։

1946-1953 թվականներին Հակոբյանը եղել է Կամոյի մանկավարժական ուսումնարանի տնօրենը, այնուհետև, 20 տարի շարունակ ղեկավարել է քաղաքի Հ. Սարուխանյանի անվան միջնակարգ դպրոցի մանկավարժական կոլեկտիվը։ Ծանր հիվանդությունից հետո, 1974 թվականին անցել է կենսաթոշակի։

Պատերազմում ցուցաբերած արիության համար Հակոբյանը պարգևատրվել է մի շարք մեդալներով։ 1958 թվականին ՀԽՍՀ Գերագույն խորհրդի նախագահության հրամանագրով երկարատև և անբասիր աշխատանքի համար նրան շնորհվել է հանրապետության վաստակավոր ուսուցչի կոչում։

Պարգևներ
--------

* ՀԽՍՀ վաստակավոր մանկավարժ (1958)

Ծանոթագրություններ
------------------

1. 1 2 3 4  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
Անվան այլ կիրառումների համար տե՛ս՝ Դենդրիտ (այլ կիրառումներ)
Հիպոկամպի (ջրաձիու գալար) stratum radiatum (CA1)-ի բրգաձև նեյրոնի հատված։ Կարմիրով նշված են դենդրիտների ելուստների, կապույտով՝ դենդրիտի բնային սինապսները։
**Դենդրիտ** (հուն․՝ δένδρον (dendron)՝ ծառ), նյարդային բջջի (նեյրոն) ճյուղավորված ելուստ, որն ընկալում է ուրիշ նեյրոնների կամ ռեցեպտորային բջիջների դրդող և արգելակող ազդեցությունները։ Դենդրիտ տերմինն առաջին անգամ օգտագործել է շվեյցարացի գիտնական Վիլյամ Հիսը 1889 թվականին։ Էլեկտրական ազդակը դենդրիտներ է փոխանցվում (մեծ մասամբ՝ աքսոնների եկող) սինապսների միջոցով, որոնք տեղադրված են դենդրիտային ծառի տարբեր հատվածներում։ Դենդրիտները կատարում են հսկայական դեր նյարդային ազդակի ինտեգրման և առաջացող գործողության պոտենցիալի մեծության որոշման մեջ։

Դենդրիտները ունեն աքսոնների գագաթային հատվածից եկող նյարդային ազդակների ընկալման մեծ մակերես, որով ապահովում են ազդակի փոխանցումը թիրախային բջիջներին։ Ազդեակների ընդւոնման մեկերեսը մեծանում է ի հաշվի դենդրիտների վրա գտնվող դենդրիտային փշիկների։

Բջիջներն ունեն մեկից մի քանի դենդրիտներ, որոնք առաջացնում են նյարդային բջջի զգացող բևեռ։ Դենդրիտը մասնակցում է նյարդային ազդակի ընկալմանը, հաղորդմանը և կարգավորում բջջի ֆունկցիոնալ վիճակը։ Որոշ տիպի բջիջների դենդրիտներ անմիջապես են ընկալում մեխանիկական, քիմիական, ջերմային գրգիռները։

Բարձրակարգ կենդանիների կենտրոնական նյարդային համակարգի դենդրիտներն ամենաճյուղավորվածն են։ Դենդրիտներն առաջացնում են աքսո-դենդրիտային և դենդրիտո-դենդրիտային սինապսներ։

Իմունային համակարգի դենդրիտային բջիջների ելուստները նույնպես անվանվում են դենդրիտներ։ Դենդրիտային բջիջները կաթնասունների իմունային համակարգում հակածին-ներկայացնող բջիջներ։

Ծանոթագրություններ
------------------

1. ↑  Fiala, J.C.; Harris, K. M (1999). «Dendrite Structure». In Stuart G, Spruston N, Hausser M. (ed.). *Dendrites*. Oxford University Press. էջեր 2–41. ISBN ISBN 0-19-856656-5.. `{{cite book}}`: Check `|isbn=` value: invalid character (օգնություն)CS1 սպաս․ բազմաթիվ անուններ: editors list (link)
2. ↑  Urbanska, M.; Blazejczyk, M.; Jaworski, J. (2008). "Molecular basis of dendritic arborization". Acta neurobiologiae experimentalis 68 (2): 264–288.
3. ↑  Alberts, Bruce (2009). *Essential Cell Biology* (3rd ed. ed.). New York: Garland Science. ISBN 978-0-8153-4129-1. `{{cite book}}`: `|edition=` has extra text (օգնություն)
4. ↑  Banchereau, J; Steinman, RM (1998 թ․ մարտի 19). «Dendritic cells and the control of immunity». *Nature*. **392** (6673): 245–52. doi:10.1038/32588. PMID 9521319.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 349)։*  |
Անվան այլ կիրառումների համար տե՛ս՝ Աշոտ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Աշոտ Սուրիկի Հակոբյան** (հուլիսի 16, 1975(1975-07-16), Հրազդան, Հայկական ԽՍՀ, ԽՍՀՄ), հայ իրավաբան, Արդարադատության գնդապետ, պահեստազորի գնդապետ։ ՀՀ տրանսպորտի, կապի և տեղեկատվական տեխնոլոգիաների նախարար (2018 թվականի մայիսի 12 - 2018 թվականի հոկտեմբերի 3):

Կենսագրություն
--------------

Աշոտ Հակոբյան ծնվել է 1968 թվականին, Հրազդանում։ 1986-1988 թվականներին ծառայել է ԽՍՀՄ բանակում։ 1990-1996 թվականներին սովորել և ավարտել է Երևանի պետական համալսարանի իրավաբանական ֆակուլտետը։ 1998-1999 թվականներին եղել է ՀՀ ՆԳՆ ՔԳՎ 3-րդ վարչության քննիչ, 1999-2003 թվականներին՝ ՀՀ ՆԳՆ ՔԳՎ 3-րդ վարչության ավագ քննիչ, 2003-2005 թվականներին՝ ՀՀ ոստիկանության ՔՎ 2-րդ վարչության ավագ քննիչ, 2005 թվականին՝ ՀՀ ոստիկանության ՔԳՎ 2-րդ վարչության ֆինանսավարկային հանցագործությունների քննության բաժանմունքի ավագ քննիչ, 2005- 2008 թվականներին՝ ՀՀ ոստիկանության ՔԳՎ Երևան քաղաքի ՔՎ կենտրոնականի քննչական բաժնի պետի տեղակալ, 2008-2011 թվականներին՝ ՀՀ ոստիկանության ՔԳՎ 2-րդ վարչության մարդկանց առևտրի (թրաֆիկինգի), թմրամիջոցների ապօրինի շրջանառության և կազմակերպված հանցագործությունների քննության բաժնի պետ, 2011-2014 թվականներին՝ ՀՀ ոստիկանության ՔԳՎ 2-րդ վարչության (հատկապես կարևոր գործերի քննության) պետի տեղակալ, 2014 թվականին՝ ՀՀ քննչական կոմիտե, Երևան քաղաքի քննչական վարչության Ավան և Նոր Նորք վարչական շրջանների քննչական բաժնի պետ, 2014-2017 թվականներին՝ ՀՀ հատուկ քննչական ծառայության ընդհանուր բնույթի հանցագործությունների քննության վարչության պետ, 2017 թ.՝ ՀՀ հատուկ քննչական ծառայության կոռուպցիոն, կազմակերպված և պաշտոնեական հանցագործությունների քննության վարչության պետ, 2017-2018 թվականներին՝ «Ար-Բե» հայ-բելառուսական առևտրի տուն» ՍՊԸ-ի գլխավոր տնօրեն։ 2018 թվականի մայիսի 12-ին ՀՀ վարչապետի առաջարկությամբ ՀՀ նախագահի կողմից նշանակվել է ՀՀ տրանսպորտի, կապի և տեղեկատվական տեխնոլոգիաների նախարար։

Ծանոթագրություններ
------------------

1. 1 2  «Կենսագրություն | mtcit.am». *mtcit.am* (անգլերեն). Արխիվացված է օրիգինալից 2018 թ․ մայիսի 1-ին. Վերցված է 2018 թ․ մայիսի 15-ին.
2. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *նախագահ.հայ*. Վերցված է 2018 թ․ հոկտեմբերի 3-ին.
3. ↑  «ՀՀ նախագահի հրամանագրերը - Փաստաթղթեր - Հայաստանի Հանրապետության Նախագահ». *նախագահ.հայ*. Վերցված է 2018 թ․ մայիսի 15-ին.
**Թաղասերի անապատ,** հնավայր Արցախի Հանրապետության Հադրութի շրջանում։ Գտնվում է Թաղասեռ գյուղի մոտ։ Նրանից 2 կմ հարավ-արևմուտք՝ թթենիների և ընկուզենիների պուրակում՝ մի բլրակի ստորոտում։ Պահպանվել է 26-144 4 մույթերով, եռանակ բազիլիկ ոճով կառուցված Ս․ Աստբածածին եկեղեցին։ Շինության գավթի ավերակները պահպանվել են։ Ս․ Աստվածածին եկեղեցին կառուցվել է 1635 թվականին թաղասեռցիների օգնությամբ։

Պատմություն
-----------

Ս․ Աստվածածին եկեղեցին տեղակայված է նախկին ավերված եկեղեցու դիմաց, հին և նոր Թաղասեռ գյուղերի արանքում։ Արևելյան կողմում ունի կիսակլոր աբսիդ, որի երկու կողքերին կան երկու խորաններ։ Եկեղեցու ներսում կան գերեզմանաքարեր և քանդակազարդ խաչքարեր։ Մոտավորապես 500 մետր դեպի հարավ՝ եկեղեցուց ներքև, գյուղի ավերակները մեծ տարածություն են զբաղեցնում, որը կոչվում է Շենատեղ։ Եկեղեցուց պահպանվել են պարիսպների պատերը, տների և եկեղեցիների տեղերը, սալահատակված փողոցների հետքերը։ Խաչքարերը և արձանագրությունները թափված են խոտերի և թփերի մեջ։

Ծանոթագրություններ
------------------

1. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 2 [Դ-Կ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ էջ 401 — 992 էջ։
2. ↑  Մկրտչյան, Շահեն (1985). *Լեռնային Ղարաբաղի պատմաճարտարապետական հուշարձանները*. Երևան: «Հայաստան». էջեր 136–137. ISBN 4902020000. `{{cite book}}`: Check `|isbn=` value: checksum (օգնություն)
**Սուրեն Սլավիկի Սարումյան** (մարտի 1, 1977(1977-03-01), Երևան, Հայկական ԽՍՀ, ԽՍՀՄ), հայ գրող, արձակագիր, Արցախի գրողների միության անդամ, զինվորական, գնդապետ։

Կենսագրություն
--------------

Սուրեն Սլավիկի Սարումյանը ծնվել է 1977 թվականի մարտի 1-ին Երևան քաղաքում, ծառայողի ընտանիքում։ 1984 թվականին ընտանիքով տեղափոխվել է Արտաշատ քաղաք։ Նույն թվականին ընդունվել է Հովհ. Թումանյանի անվան թիվ 2 միջնակարգ դպրոցը։

1988 թվականին Սարումյանների ընտանիքը վերադարձել է Արցախ և բնակություն հաստատել Ստեփանակերտում։ 1988-1991 թվականներին սովորել է Ստեփանակերտի Խ. Աբովյանի անվան համար 1 դպրոցում։

Արցախյան պատերազմի ժամանակ վիրավորվել է։ Բուժվելու, ապա ուսումը շարունակելու նպատակով տեղափոխվել է Չարենցավան, սովորել Խ. Աբովյանի անվան համար 2 միջնակարգ դպրոցում։ 1993 թվականին գերազանցությամբ ավարտել է դպրոցը և նույն թվականին ընդունվել ԵՊՀ բանասիրական ֆակուլտետի հայոց լեզվի և գրականության բաժինը։ Համալսարանն ավարտելուց հետո՝ 1998 թվականին զորակոչվել է զինվորական ծառայության։ 2001 թվականից ծառայում է Պաշտպանության Բանակի շարքերում։ Ներկայումս ԱՀ պաշտպանության բանակի մամուլի պատասխանատուն է։

Ունի գնդապետի զինվորական կոչում։

ԼՂՀ գրողների միության անդամ է։

Ստեղծագործական գործունեություն
------------------------------

Սուրեն Սարումյանի ստեղծագործությունները հրապարակվել են «Գրանիշ» և «Անդին» գրական հարթակներում։ «Հուղարկավորություն դերաբաշխումը» պատմվածքը ներառվել է Գրանիշի 2015 թվականի՝ «Տարվա լավագույն պատմվածք» անվանակարգում։

### Հրատարակած երկեր

* «Աբու Բաքր ալ Բաղդադին՝ Շամի Խալիֆ», վեպ, Երևան, Անտարես, 2015
* "Ստվերներով լի քաղաքը", պատվածքների ժողովածու, Երևան, Անտարես, 2017

Ծանոթագրություններ
------------------

1. ↑  Սուրեն Սարումյան. «Հակառակորդը շարունակում է խախտել պատերազմի բոլոր չգրված և գրված օրենքները»
2. 1 2  Սուրեն Սարումյան
3. ↑  «Սուրեն Սարումյան | Գրանիշ» (ամերիկյան անգլերեն). Վերցված է 2020 թ․ նոյեմբերի 9-ին.

Արտաքին հղումներ
----------------

* 7 ՀԱՐՑ. ՍՈՒՐԵՆ ՍԱՐՈՒՄՅԱՆ
* Սուրեն Սարումյան. Պապի ու տատի հինգ կերպարանքները
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Թամարա Հակոբյան** (ապրիլի 15, 1982(1982-04-15), Երևան, Հայկական ԽՍՀ, ԽՍՀՄ), հայ հաղորդավար, մեկնաբան և լրագրող։

Կենսագրություն
--------------

Թամարա Հակոբյանը ծնվել է 1982 թվականի ապրիլի 15-ին Երևանում։ 1998 թ. ավարտել է Երևանի Պ. Սևակի անվան թիվ 123 միջնակարգ դպրոցը։ 2002 թվականին սովորել է Երևանի պետական համալսարանի ժուռնալիստիկայի ֆակուլտետը, և 2008 թվականին՝ Հայաստանի Կառավարման պետական ակադեմիայի հանրային կառավարման ֆակուլտետը։ 2000-2003 թվականներին աշխատել է «Նոյյան Տապան» լրատվական-վերլուծական կենտրոնում՝ որպես լրագրող և լուրերի հաղորդավար։ 2004 թ-ից «Երկիր Մեդիա» հեռուստաընկերության «Երկիրն այսօր» լրատվական ծրագրի մեկնաբանն է։ 2006-2009 թթ. հեղինակել և վարել է «Կիզակետ» հաղորդաշարը ու ղեկավարել է «Երկիրն այսօր» լրատվական ծրագիրը։ 2009-2011 թթ. ուսումը շարունակել է Թբիլիսիի հանրային կապերի ինստիտուտի ժուռնալիստիկա և մեդիա մենեջմենթ բաժնում, որին զուգահեռ եղել է «Երկիրն այսօր» լրատվական ծրագրի սեփական թղթակիցը Վրաստանում։ 2012 թվականից «Լրատվական ռադիո» ռադիոկայանի խմբագիրն է։

Արտաքին հղումներ
----------------

* Թամարա Հակոբյան Արխիվացված 2022-12-03 Wayback Machine
**Սեբաստիանո Պաու-Լեսի** (Sebastiano Paù-Lessi, հուլիսի 1, 1985(1985-07-01), Faido, Faido Subdistrict), շվեյցարացի երգիչ ով ավելի հայտնի է իր **Սեբալթեր** (Sebalter) բեմական անվամբ։ Նա 2014 թվականի մայիսին իր «Hunter of Stars» երգով ներկայացրել է Շվեյցարիան Եվրատեսիլ 2014 երգի մրցույթին Կոպենհագենում, Դանիա։

Կարիերա
-------

### 2000-2012: Վաղ կարիերա

2000-ից մինչև 2002 թվականը Սեբալթերը եղել է The Stalkers ռոք խմբի անդամը։ 2002-ին նա դառնում է The Vad Vuc ֆոլկ ռոք խմբի անդամը որը նա լքում 2012 թվականին սկսելու համար իր սոլո կարիերան։

### 2013-ներկա։ Եվրատեսիլ երգի մրցույթ

2013 թվականի դեկտեմբերին նա թողարկում է իր դեբյուտային՝ «Hunter of Stars» սինգլը, որով 2014 թվականի փետրվարի 1-ին մասնակցելով Եվրատեսիլի Շվեյցարիայի ազգային ընտրությանը դառնում է հաղթող և ստանում հնարավորությունը ներկայացնելու իր երկիրը Դանիայի մայրաքաղաք Կոպենհագենում անցկացված Եվրատեսիլ 2014 երգի մրցույթին։ Մայիսի 8-ին կատարելով իր երգը մրցույթի երկրորդ կիսաեզրափակչում նա անցնում է եզրափակիչ։ Մայիսի 10-ի եզրափակչի քվեարկության արդյունքում նա հավաքում է 64 միավոր և զբաղեցնում է 13-րդ հորիզոնականը։

Ծանոթագրություններ
------------------

1. ↑  «Eurovision Switzerland: Sebalter to Copenhagen!». *esctoday.com* (ամերիկյան անգլերեն). Վերցված է 2016 թ․ փետրվարի 15-ին.
2. ↑  «It's Sebalter for Switzerland!». *Eurovision.tv*. Վերցված է 2016 թ․ փետրվարի 15-ին.
3. ↑  «SeBAlter to Copenhagen!». *escXtra*. Արխիվացված է օրիգինալից 2016-09-13-ին. Վերցված է 2016 թ․ փետրվարի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սեբալթեր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Ինստագրամ · Spotify |
|  |
| Թեմատիկ կայքեր | Discogs · MusicBrainz |

 |
**«Սպաները» ֆիլմի հերոսների հուշարձան** (ռուս.՝ Памятник героям фильма «Офицеры», պաշտոնական անվանումը՝ **«Կա այդպիսի մասնագիտություն՝ պաշտպանել հայրենիքը»**, ռուս.՝ «Есть такая профессия — Родину защищать»), հուշարձան Ռուսաստանի Դաշնության մայրաքաղաք Մոսկվայում, որը նվիրված է «Սպաները» ֆիլմի հերոսներին (ռեժիսոր՝ Վլադիմիր Ռոգովոյ, 1971 թվական)։ Հուշարձանը բացվել է Հայրենիքի հերոսների օրը՝ 2013 թվականի դեկտեմբերի 9-ին, Ֆրունզենսկայա առափնյա փողոցում։

Պատմություն
-----------

Քանդակը վերարտադրում է ֆիլմի տեսարաններից մեկը՝ երկու մարտական ընկերների, նրանցից մեկի կնոջ և թոռան հանդիպումը երկար բաժանումից հետո։

Հուշարձանի բացման արարողությանը մասնակցել են ՌԴ պաշտպանության նախարար Սերգեյ Շոյգուն, ինչպես նաև ԽՍՀՄ ժողովրդական արտիստ Վասիլի Լանովոյը և ՌԽՖՍՀ ժողովրդական արտիստուհի Ալինա Պոկրովսկայան, որոնք «Սպաները» ֆիլմում կատարել են Իվան Վարավվայի և Լյուբով Տրոֆիմովայի դերերը։

Բանակի գեներալ Սերգեյ Շոյգուն շնորհակալություն է հայտնել Միտրոֆան Գրեկովի անվան ռազմական նկարիչների ստուդիայի երիտասարդ վարպետ Ալեքսեյ Իգնատովին՝ «Սպաները» քանդակային հորինվածքի գաղափարը հաջող իրականացնելու համար, որը հավերժացրել է «անցած ժամանակների հերոսների մասին հիշատակը», ինչպես երգվում էր կինոնկարի հայտնի երգում։ Սերգեյ Շոյգուն նշել է, որ Վլադիմիր Ռոգովոյի «Սպաները» ժապավենը վաղուց ոգեշնչման աղբյուր է զինծառայողների համար։

Հուշարձանը գտնվում է պաշտպանության նախարարության շենքի՝ Ֆրունզենսկայա առափնյա փողոց, թիվ 22-ի հարևանությամբ։

Ծանոթագրություններ
------------------

1. 1 2 3 4  «Памятник героям фильма «Офицеры» открыли на Фрунзенской набережной». Արխիվացված է օրիգինալից 2017 թ․ հունիսի 27-ին. Վերցված է 2021 թ․ հուլիսի 10-ին. `{{cite web}}`: Check `|url=` value (օգնություն)

Արտաքին հղումներ
----------------

* «В Москве открыт памятник героям фильма «Офицеры»». Телерадиокомпания Звезда. Վերցված է 2014 թ․ օգոստոսի 4-ին.
* «Памятник героям фильма Офицеры открыли в Москве». Արխիվացված է օրիգինալից 2014 թ․ օգոստոսի 10-ին. Վերցված է 2014 թ․ օգոստոսի 4-ին.
Անվան այլ կիրառումների համար տե՛ս՝ Կոնգլոմերատ (այլ կիրառումներ)
**Կոնգլոմերատ** կամ **խառնուրդային ընկերություն**, զանազան չառնչվող ապրանքներ արտադրող մեծ ընկերություն, մոնոպոլիստական միավորում, որի անդամները միավորման առանձն ոլորտների հետ արտադրական և տեխնոլոգիական կապեր կարող են և չունենալ։ Սովորաբար ստեղծվում է տարբեր արտադրաճյուղերի մի քանի ձեռնարկությունների միաձուլման միջոցով, ունեն կառավարման փոքր ապարատ, հեշտությամբ ճյուղից ճյուղ են անցնում։ Ձգտում է իր գործունեությունը դարձնել այնքան բազմազանված, որ բոլորովին անկախ լինի որևէ արտադրաճյուղում կատարվող փոփոխություններից։ Օրինակ՝ ծխախոտ արտադրող որոշ ընկերություններ զբաղվում են պաղպաղակի կամ քաղցրավենիքի արտադրությամբ, ինքնաշարժի վարձույթով, շարժանկարի արտադրությամբ։

Կոնգլոմերատները ձևավոևվում են պետական-մոնոպոլիստական կապիտալիզմի և գիտատեխնիկական առաջընթացի պայմաններում՝ ֆինանսական և վարչական վերահսկողության հիման վրա և հիմնականում կատարում են ռազմական պատվերներ։ Դա նրանց ապահովում է մրցակցությունից, կառուցվածքային և ցիկլային տատանումներից։

Ծանոթագրություններ
------------------

1. ↑  Աղաբեկյան, Ալեքսանդր (2008). *Գործարարության և տնտեսագիտության բացատրական բառարան*. Երևան: Գիտանք. էջ 82. ISBN ISBN 978-9939-810-02-7. `{{cite book}}`: Check `|isbn=` value: invalid character (օգնություն)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 564)։*  |
**Սասուն Գեղամի Խեչումյան** (հունվարի 31, 1972(1972-01-31), Ալավերդի, Հայկական ԽՍՀ, ԽՍՀՄ), ՀՀ պետական գործիչ, Լոռու մարզի Ալավերդի համայնքի համայնքապետ։

Կենսագրություն
--------------

Սասուն Խեչումյանը ծնվել է 1972 թվականի հունվարի 31-ին Ալավերդի քաղաքում։ Ամուսնացած է, ունի երկու երեխա։

Կրթություն
----------

1979-1989 թվականներին սովորել է Ալավերդու Սայաթ-Նովայի անվան միջնակարգ դպրոցում, այնուհետև ուսումը շարունակել է Երևանի Խաչատուր Աբովյանի անվան հայկական պետական մանկավարժական ինստիտուտի պատմության և իրավագիտության բաժնում։ Ավարտել է 1995 թվականին՝ ստանալով պատմության և իրավագիտության ուսուցչի որակավորում։

2012-2014 թվականներին հեռակա ուսուցմամբ սովորել է Երևանի Հյուսիսային համալսարանի իրավագիտության բաժնում՝ ստանալով իրավագիտության բակալավրի աստիճան։

Աշխատանքային գործունեություն
----------------------------

1995 թվականին Լուսավորության նախարարության ուղեգրով 3 տարով գործուղվել է Տավուշի մարզի սահմանամերձ Պառավաքար համայնքի միջնակարգ դպրոց՝ որպես պատմության ուսուցիչ։ Այնուհետև մինչև 2005 թվականն աշխատել է Ալավերդու պետական քոլեջում։ Դասավանդել է իրավագիտության հիմունքներ, աշխատանքային իրավունք, պետական իրավունք, ընտանեկան իրավունք, քաղաքացիական իրավունք և այլ առարկաներ։

2002 թվականին աշխատանքի է ընդունվել Ալավերդու քաղաքապետարանում՝ որպես իրավաբանական բաժնի պետ, իսկ ավելի ուշ՝ որպես աշխատակազմի գլխավոր մասնագետ-իրավաբան։ 2016-2017 թվականներին եղել է ՀՀ Լոռու մարզպետարանի աշխատակազմի ընտանիքի, կանանց և երեխաների իրավունքների պաշտպանության բաժնի պետ։

2002 թվականից Ալավերդի համայնքի ղեկավարին կից գործող «Խնամակալության և հոգաբարձության հանձնաժողովի» նախագահն է, իսկ 2012 թվականից՝ «Համայնքային իրավաբանների միավորում» ՀԿ-ի հիմնադիր նախագահը։ 2013 թվականից ՀՀ Տարածքային կառավարման նախարարության կոլեգիայի անդամ է, 2016 թվականից՝ ՀՀ Տարածքային կառավարման և զարգացման նախարարին կից գործող հասարակական խորհրդի անդամ։

2017 թվականին առաջադրվել է Ալավերդի խոշորացված համայնքի ղեկավարի թեկնածու և նոյեմբերի 5-ին կայացած ընտրությունների արդյունքում հաղթող ճանաչվել։

Ծանոթագրություններ
------------------

1. 1 2 3  Լոռու մարզպետարանի պաշտոնական կայք
2. ↑  Վանաձոր համայնքի ավագանու որոշում
3. ↑  «Հարցազրույց Ալավերդի խոշորացված համայնքի ղեկավարի թեկնածու Սասուն Խեչումյանի հետ». Արխիվացված է օրիգինալից 2017-11-21-ին. Վերցված է 2018-10-31-ին.
4. ↑  Հայտնի են ՏԻՄ ընտրությունների արդյունքները
Հետազոտական ձկնաբուծական գործարան Վիրջինիայի պոլիտեխնիկական ինստիտուտում
**Ձկնաբուծական գործարան**, ձեռնարկություն, որն զբաղվում է արժեքավոր ձկնատեսակների ձկնկիթի ինկուբացիայով և դրանց մանրաձկան արհեստական աճեցմամբ, ինչպես նաև ձկնաբուծական տնտեսության ջրամբարներում արդյունագործական պաշարների պահպանման և ավելացման համար։ Ձկնաբուծական գործարաններում ստացված մանրաձուկը (նաև փափկամարմինները, խեցգետնակերպերը) հետագայում տեղափոխվում են լճակային տնտեսություններ՝ հետագա աճեցման համար։

Ձկնաբուծական գործարանները կարող են լինել կարպային, ծածանային, սաղմոնային, թառափային և այլն։ Որոշ գործարաններ զբաղվում են միանգամից մի քանի տեսակի աճեցմամբ (ինչպես նաև՝ փափկամարմինների և խեցգետնակերպերի)։

Ունենում են մայրական կազմի նախապատրաստման, ձկնկիթի ստացման և բեղմնավորման արտադրամաս (ինկուբացիայի ցեխ), արտադրող ձկների բուծարաններ կամ լճակներ, ձկնաբուծական համապատասխան սարքավորումներով հագեցած ինկուբացիոն ու կենդանի կերերի արտադրամասեր, աճեցման լճակներ և մի շարք այլ կառուցվածքներ։

Ձկնաբուծական գործարաններում ձկների աճեցման տեխնոլոգիայի հիմնական փուլերն են՝ սեռահասուն արտադրողների ստացումն ու դրանցից սերնդաստացումը, ձկնկիթի բեղմնավորումն ու ինկուբացիան, թրթուրի պահպանումն ու մանրաձկան աճեցումը՝ մինչև ապրանքային ձուկ դառնալը։

Ծանոթագրություններ
------------------

1. ↑  Crespi V. Coche A. (2008) Food and Agriculture Organization of the United Nations (FAO) Glossary of Aquaculture

Գրականություն
-------------

* Այվազյան, Հովհաննես (2015). *«Գյուղատնտեսական հանրագիտարան»*. Երևան: ՀՀ Գյուղատնտեսության նախարարություն, ՀՀ Գիտությունների ազգային ակադեմիա. էջ 1096. ISBN 9785897000418.. `{{cite book}}`: Check `|isbn=` value: invalid character (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ձկնաբուծական գործարան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNE: XX526333 · LCCN: sh85048633 · Microsoft: 113516966 |

 |
Իգական Արսակիոն դպրոցի շենքը Աթենքի Պանեպիստիմու փողոցում, կառուցվել է 1846—1852 թթ, Ճարտարապետ Լիսանդրոս Քավթաձօղլու։ Այժմ Հունաստանի պետական խորհուրդ։
**Արսակիոն** (հուն․՝ Αρσάκειον ή Αρσάκειο), Հունաստանի և Ալբանիայի մի շարք մասնավոր համակրթական դպրոցների անվանումը, որոնք ղեկավարվում են «Կրթության ընկերների հասարակություն» շահույթ չհետապնդող հասարակական կազմակերպության կողմից (հուն․՝ Φιλεκπαιδευτική Εταιρεία)։ Վեց դպրոց գործում են Պսիխիկոն, Անիքսիս, Սալոնիկ, Պատրաս, Յանինա քաղաքներում և վերջերս Ալբանիայի մայրաքաղաք Տիրանայում, որտեղ սովորում են ավելի քան 9 հազար աշակերտ։

Պատմություն
-----------

«Կրթության ընկերների հասարակությունը» հիմնադրվել է 1836 թվականին՝ Հունաստանի Թագավորության ստեղծումից հետո, որպեսզի լրացնի կրթության բացը և իգական դպրոցների բացակայությունը։ «Հասարակության» ստեղծման նախաձեռնողներն էին հնագետ և ուսուցիչ Իոաննիս Կոկկոնիսը, մանկավարժ Գեորգիոս Գենադիոսը և Միսաիլ վարդապետը (Ապոստոլիդիս)։ «Կրթության ընկերների հասարակության» մեջ ընդգրկված էին Հունական հեղափոխության վետերաններ, եպիսկոպոսներ, քաղաքական գործիչներ, նախարարների խորհրդականներ, դատավորներ և գիտնականներ։ Առաջին մասնակիցների թվում էին դատավոր Անաստասիոս Պոլիզոիդիսը, գրող Ալեքսանդրոս Ռանգավիսը, մանկավարժչ Իոաննիս Վուրոսը, նոմարխ Գեորգիոս Ենիանը, Աթենքի համալսարանի առաջին ռեկտոր Կոնստանդինոս Սխինասը, Նիկոլաոս Կոստիսը, գեներալներ Թեոդորոս Կոլոկոտրոնիսը և Դիմիտրիս Պլապուտասը, քաղաքական գործիչ Անդրեաս Լոնդոսը, պետական օրհներգի հեղինակ Դիոնիսիոս Սոլոմոսը և այլք։

Արսակիոնի դպրոցի առաջին ֆինանսավորողը էր Արսակե Ապոստոլն էրև 1850 թվականին այն կոչվում էր նրա անունով։ «Կրթության ընկերների հասարակություն»-ը 1842 թվականին Աթենքի Անդրոս կղզում գտնվող Ագիասի (Կենսարար աղբյուրի Տիրամայր) կուսանոցից ձեռք բերել հողամաս։ Արսակիոնի դպրոցի շենքը կառուցվել է 1846-1852 թվականներին։ նախագծել է ժամանակի ամենահայտնի հույն ճարտարապետը՝ Լիսանդրոս Քավթաձօղլուն։ Ի սկզբանե այն աղջիկների գիշերօթիկ դպրոց է ежел Աթենքի կենտրոնի Պանեպիստիմիու փողոցում։ Դպրոցում գործել է մանկավարժական դպրոց։ Դպրոցն ավարտիելուց հետո աշակերտուհիները աշխատել են տնային դաստիարակչուհի կամ ուսուցիչ գավառական դպրոցներում։ Դպրոցների շրջանավարտները ուղարկվել են նաև Մակեդոնիա հունարեն և մշակույթ դասավանդելու, մինչև որ երկիրն ազատագրվել է հունական բանակի կողմից 1913 թվականին՝ Բալկանյան պատերազմի ժամանակ։

Ծանոթագրություններ
------------------

1. ↑  Добролюбов, Николай (2017 թ․ սեպտեմբերի 5). [https։//books.google.am/books?id=Td9lAAAAQBAJ&pg=PP7 «Афины и Константинополь. А. Милюкова. – Турецкая империя. Сочинение А. де Бессе»] (ռուսերեն). Litres. Վերցված է 2021 թ․ ապրիլի 13-ին. `{{cite web}}`: Check `|url=` value (օգնություն)
2. ↑  [https։//www.arsakeio.gr/en/ «Arsakeia - Tositseia Schools»]. *www.arsakeio.gr*. Վերցված է 2021 թ․ ապրիլի 13-ին. `{{cite web}}`: Check `|url=` value (օգնություն)
3. ↑  Polevoĭ, Վադիմ Միխայլովիչ (1975). «Հունաստանի արվեստը․ Նոր ժամանակներ» (ռուսերեն). ЦоветскийХудожник. Վերցված է 2021 թ․ ապրիլի 13-ին.
**Սկոտ Չարլզ Բիգելոու** (անգլ.՝ *Scott Charles Bigelow*, սեպտեմբերի 1, 1961(1961-09-01), Mount Laurel, Բերլինգտոն շրջան, Նյու Ջերսի, ԱՄՆ - հունվարի 19, 2007(2007-01-19), Hudson, Փասկո շրջան, Ֆլորիդա, ԱՄՆ), առավել հայտնի **Բամ Բամ Բիգելոու** (*Bam Bam Bigelow*) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր)։ Ավելի քան 20 տարվա մասնագիտական կարիերայի ընթացքում հանդես է եկել «World Wrestling Federation» (WWF), «Extreme Championship Wrestling» (ECW) և «World Championship Wrestling» (WCW) կազմակերպություններում։ Չնայած գերծանր քաշին, աչքի է ընկել բազմաթիվ ակրոբատիկ ունակություններով։

Կարիերայի ընթացքում Բիգելոուն նվաճել է 13 չեմպիոնական տիտղոս, ընդ որում՝ մեկ անգամ հռչակվել է ECW աշխարհի ծանրքաշային, ինչպես նաև 2 անգամ՝ WCW աշխարհի թիմային չեմպիոն։ Չնայած «WWF»-ում որևէ չեմպիոնական տիտղոսի չարժանանալուն, ելույթներ է ունեցել կազմակերպության բազմաթիվ փեյ-փեր-վյուներում, այդ թվում՝ «Ռեսլմանիա XI»-ի գլխավոր իրադարձությունում։

1996 թվականին իր ուժերն է փորձել ընդհանուր մենամարտեր (MMA) սպորտաձևում՝ առաջնաելույթում պարտություն կրելով Կիմո Լեոպոլդոյի կողմից։

2000 թվականի հուլիսին կարողացել է այրվող տանից դուրս բերել 3 երեխայի՝ ընդ որում մարմնի 40%-ի շրջանում ստանալով երկրորդ աստիճանի այրվածքներ։ Կատարվածից հետո Բիգելոուն 2 ամիս շարունակ ապաքինվել է հիվանդանոցում։

Մահացել է 2007 թվականի հունվարի 19-ին՝ 45 տարեկանում՝ կոկաինի և ցավազրկող դեղատեսակների գերդոզավորումից։ Կյանքի վերջին տարիներին ունեցել է բազմաթիվ առողջական խնդիրներ, այդ թվում սիրտ-անոթային համակարգի աթերոսկլերոզային խանգարումներ և մեջքի շարունակական ծանր ցավեր։

Ծանոթագրություններ
------------------

1. 1 2 3 4 5  «Բամ Բամ Բիգելոուի էջը». «Ռեստլինգի առցանց աշխարհ». Արխիվացված օրիգինալից 2008 թ․ սեպտեմբերի 27-ին. Վերցված է 2008 թ․ սեպտեմբերի 19-ին.
2. ↑  Ring names/nicknames «Բամ Բամ Բիգելոուի» (ռուսերեն). Wrestlingzone.ru. Վերցված է 2007 թ․ հուլիսի 15-ին. `{{cite web}}`: Check `|url=` value (օգնություն)
3. ↑
4. ↑
5. ↑  «7 ռեստլերներ, ովքեր իրական կյանքում հերոսներ են». Արխիվացված է օրիգինալից 2015 թ․ հոկտեմբերի 16-ին. Վերցված է 2015 թ․ հոկտեմբերի 16-ին.
6. ↑  «Արխիվացված պատճենը». Արխիվացված է օրիգինալից 2016 թ․ մարտի 4-ին. Վերցված է 2015 թ․ հոկտեմբերի 16-ին.
7. ↑  «Արխիվացված պատճենը». Արխիվացված է օրիգինալից 2012 թ․ օգոստոսի 15-ին. Վերցված է 2015 թ․ հոկտեմբերի 16-ին.

Արտաքին հղումներ
----------------

* Էջը WWE.com կայքում(անգլ.)
* Էջը IMDb կայքում(անգլ.)
* Շիրիմը «Find a Grave» կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բամ Բամ Բիգելոու» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Sherdog · Internet Movie Database · Find A Grave · WikiTree |

 |
**Սուրեն Վահագնի Բագրատունի** (մարտի 17, 1963(1963-03-17), Երևան, Հայկական ԽՍՀ, ԽՍՀՄ), հայ թավջութակահար։ Վահագն Բագրատունու որդին։ Միչիգանի պետական համալսարանի պատվավոր պրոֆեսոր։ Մոսկվայի կոնսերվատորիայի Տրիոյի անդամ, Շվեյցարիայի Սանկտ Գալենի միջազգային կամերային երաժշտության, Կանադայի միջազգային երաժշտական փառատոների խորհրդական։

Կենսագրություն
--------------

Սուրեն Բագրատունին ծնվել է Երևանում։ Առաջին անգամ բեմում հանդես է եկել 10 տարեկանում, 14 տարեկանում՝ որպես մենակատար, 17 տարեկանից՝ տեղական և միջազգային մրցույթների դափնեկիր։ Ավարտել է Երևանի Պյոտր Չայկովսկու անվան երաժշտական դպրոցը (1980 թվականին, դասատու՝ Զարեհ Սարգսյան), Մոսկվայի պետական կոնսերվատորիան (1989 թվական, Նատալյա Շախովսկայայի դասարան, ապա անհատական դասեր առել Դանիիլ Շաֆրանից), Բոստոնի «Նյու Ինգլանդ» կոնսերվատորիան (1993 թվականին, Լ. Լեսսերի դասարան), սովորել է Երևանի պետական կոնսերվատորիայում (1980-1982, Զարեհ Սարգսյանի դասարան)։

1990-1995 թվականներին դասավանդել է Բոստոնի «Նյու Ինգլանդ», 1995-2000 թվականներին՝ Իլինոյսի (պրոֆեսոր) համալսարաններում։

Մասնակցել է մի շարք միջազգային փառատոների, համերգներով շրջագայել ԽՍՀՄ-ում, Հարավային Ամերիկայի, Ասիայի, Հարավային Աֆրիկայի երկրներում։

ելույթներ է ունեցել Մոսկվայի ֆիլհարմոնիկ, Հայաստանի ֆիլհարմոնիկ, Շտուտգարդի ֆիլհարմոնիկ, Boston Pops, Փարիզի L’ Orchestre Jeune ֆիլհարմոնիկ, Weimar Staatskapelle, Ռոստոկի, Էրֆուրտի, Շուհլի ֆիլհարմոնիկ և Բեռլինի Halle նվագախմբերի մասնակցությամբ, Լինքոլնի կենտրոնի կամերային երաժշտության միության հետ, ելույթներ Նյուփորթի, Մոսկվայի «Ռուսական ձմեռ», El Paso Pro երաժշտական, Իտալիայի, Շվեյցարիայի, Թայվանի, Մեքսիկայի և Բրազիլիայի միջազգային փառատոներում։

Մրցանակներ
----------

* Երաժիշտ-կատարողների հանրապետական (1-ին մրցանակ, 1980 թվականին, Երևան) մրցույթի դափնեկիր,
* Այսրկովկասյան (1-ին մրցանակ, 1981 թվականին, Երևան) մրցույթի դափնեկիր,
* Պյոտր Չայկովսկու անվան թավջութակահարների (արծաթե մեդալ, 1986 թվականին, Մոսկվա) մրցույթի դափնեկիր,
* Վ. Գուիի անվան (1-ին մրցանակ, 1988 թվականին, Ֆլորենցիա) մրցույթի դափնեկիր։

Ծանոթագրություններ
------------------

1. 1 2  Բագրատունին՝ կամերայինի հետ
2. 1 2  Սուրեն Բագրատունի

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**2020 թվականի հունիսի 21-ի Արեգակի խավարում**, Արեգակի օղակաձև խավարում, որն ամենալավը տեսանելի է եղել Աֆրիկայում (հատկապես նրա արևելյան մասում), հարավային և արևելյան Ասիայում։ Խավարման ամբողջական փուլի առավելագույն տևողությունը կազմել է ընդամենը 38 վայրկյան։ Ի տարբերություն Արեգակի լրիվ խավարման՝ օղակաձև խավարման ժամանակ Լուսինը ծածկում է Արեգակի սկավառակի հիմնական մասը՝ եզրերում թողնելով նեղ լուսավոր օղակ՝ «հրե օղակ»։

Նախորդ այսպիսի Արեգակի խավարում եղել է 2002 թվականի հունիսի 10-ին (Մանադո (Ինդոնեզիա) և Պուերտո-Վալյարտա (Մեքսիկա)
մասնակի՝ Արևելյան Ասիա, Ավստրալիայի հյուսիս-արևելք, Հյուսիսային Ամերիկա, Հավայի), հաջորդը կանխատեսվում է 2037 թվականի հուլիսի 13-ին (Ավստրալիա, Նոր Զելանդիա, Խաղաղ օվկիանոս)։

Խավարման տեսանելիության գոտիներ
-------------------------------

Խավարումը սկսվել է Գրինվիչի ժամանակով ժամը 04:45:58-ին, 06:40:04-ին հասնել առավելագույն փուլին և ավարտվել 09:34:01-ին։ Խավարման լավագույն տեսանելիությունը եղել է Հնդկաստանի հյուսիսից և Չինաստանի հարավ-արևմուտքից, որտեղ այդ ժամանակ եղել է կեսօր։

Խավարումը տեսանելի է եղել 111 երկրում՝ օղակաձև կամ մասնավոր։ Արեգակի այս խավարումը համընկում է ամառային արևադարձի հետ։ Այդ օրը սկսվում է աստղագիտական ամառը։

|  |  |  |  |
| --- | --- | --- | --- |
| Բնակավայր | Ժամանակ UTC | Η | Տևողություն |
| Բինգա  | 04:48:35 | 2,9° | 1 м 20 с |
| Օբո  | 04:50:13 | 10,0° | 1 м 16 с |
| Ռումբեկ  | 04:51:40 | 13,8° | 1 м 11 с |
| Լալիբելա  | 05:00:10 | 26,3° | 1 м 9 с |
| Բեյթ Էլ Ֆաքիխ  | 05:06:07 | 32,4° | 1 м 5 с |
| Քուրայաթ  | 05:39:16 | 56,4° | 0 м 48 с |
| Սուքուր  | 06:07:38 | 71,7° | 0 м 42 с |
| Սիրսա  | 06:26:12 | 80,0° | 0 м 32 с |
| Կուրկուշետրա  | 06:31:46 | 81,8° | 0 м 35 с |
| Սյամին  | 08:10:48 | 35,3° | 0 м 57 с |
| Ցզյաի  | 08:14:13 | 32,2° | 1 м 0 с |

Խավարման տեսանելիությունը Հայաստանից
------------------------------------

Հայաստանից խավարում դիտվել է մասամբ՝ մոտ 30%։ Այն սկսվել է Երևանի ժամանակով 08։ 55։ 33-ին, առավելագույն փուլին հասել 09։ 45։ 43-ին և ավարտվել 10։ 51։ 59-ին։

Պատկերասրահ
-----------

* Գյումրի, Հայաստան, Երևանի ժամանակով 09։ 45Գյումրի, Հայաստան, Երևանի ժամանակով 09։ 45
* Սյամին, ՉինաստանՍյամին, Չինաստան
* Պեկին, ՉինաստանՊեկին, Չինաստան
* Ազգային մայրաքաղաքի մարզ, ՖիլիպիններԱզգային մայրաքաղաքի մարզ, Ֆիլիպիններ
* Կատմանդու, ՆեպալԿատմանդու, Նեպալ
* Սանաա, ԵմենՍանաա, Եմեն
* Շրի ԼանկաՇրի Լանկա
* ԹայվանԹայվան
* 
*

Ծանոթագրություններ
------------------

1. ↑  «WebCite query result». *www.webcitation.org*. Արխիվացված է օրիգինալից 2020 թ․ հոկտեմբերի 17-ին. Վերցված է 2020 թ․ հունիսի 21-ին. `{{cite web}}`: Cite uses generic title (օգնություն)
2. ↑  The partial solar eclipse of 06/21/2020
3. ↑  LLC, Helix Consulting. «Արեգակի օղակաձև խավարում՝ հունիսի 21-ին». *www.panorama.am* (անգլերեն). Վերցված է 2020 թ․ հունիսի 21-ին.

Արտաքին հղումներ
----------------

* Խավարման մասին տվյալներ // ՆԱՍԱ (անգլ.)
**Բորիս Արկադիի Դավիդյան** (առավել հայտնի է **Բոկա** անունով, ապրիլի 28, 1949(1949-04-28), Բաքու, Ադրբեջանական ԽՍՀ, ԽՍՀՄ - հուլիսի 20, 2020(2020-07-20), Լոս Անջելես, Կալիֆոռնիա, ԱՄՆ), խորհրդահայ երգիչ, հեղինակ-կատարող։

Կենսագրություն
--------------

Բորիս Դավիդյանը ծնվել է Բաքու քաղաքում։ Հայրը եղել է պատերազմի մասնակից, որի ավարտից հետո աշխատանքի է անցել գործարանում, մայրը՝ Մարգարիտան եղել է կենսաբան, մահացել է վաղ տարիքում։

Բորիսը վաղ տարիքից հետաքրքրվել է երաժշտությամբ, բակերում և շենքերի մուտքերում նվագել է կիթառ և երգել տարբեր երգեր, որը դուր է եկել շատերին։ Նրա երաժշտական կարիերայի վրա մեծ ազդեցություն է ունեցել հայրը, որը նվագել էր մանդոլին և դեռ պատերազմի տարիներից գիտեր շատ երգեր։

Կարիերա
-------

Բորիսը սովորել է Տաշքենդի մեքենաշինական ինստիտուտում, առաջին ալբոմը ձայնագրել է 1972 թվականին։ Նա և իր երաժիշտ ընկերները հաճախ են ելութներ ունեցել տարբեր տեսակի խնջույքներում։ 1973-1974 թվականներին Բոկան աշխատում էր գիշերները՝ ձայնագրելով իր երգերը Թբիլիսիի «Մելոդիա» ձայնագրման ստուդիայում։ 1987 թվականին Բոկան ապրում է Մոսկվայում և երգել «Պոմիդոր» ռեստորանում։ 1988 թվականին ձայնագրել է «Դոլյա վարավսկայա» ալբոմը։

1996 թվականի սկզբին Բոկան իր ընտանիքի հետ ապրել է Երևանում, այնուհետև տեղափոխվել է Մոսկվա, որտեղից էլ՝ ԱՄՆ։

Բոկան երկար տարիներ ելույթ է ունեցել այնպիսի երաժիշտների հետ, ինչպիսիք են՝ Ալեքսանդր Բաղդասարովը (կլառնետ), Համլետ Գալուստյանը, Սուրեն Քերանյան (ստեղնաշարերային գործիքներ), Իգոր Սաֆարովը, Գեորգի Ագաբոպովը (մահացել է 1995 թվականին)։ Բոկայի մտերիմ ընկերիներից է եղել Յուրի Վարդանյանը, որին պատվին երաժիշտը երգ է գրել։

Համերգային ելույթներով հանդես է եկել Ավստրիայում, Թուրքիայում, Ռուսաստանում և այլ երկրներում։

Մահացել է Լոս Անջելեսում 2020 թվականի հուլիսի 20-ին՝ թոքերի երկարատև հիվանդությունից հետո։ Բորիսը կին ու երեխաներ ուներ ՝ որդի և երկու դուստր, ինչպես նաև չորս թոռ, որոնցից մեկը երգիչ Ժոկան է։

Սկավառակագրություն
------------------

* Первый концерт (1972)
* Второй концерт (1973)
* Третий концерт (1974)
* Четвёртый концерт в Баку (1979)
* Пятый концерт «Опять в Тбилиси» (1981)
* Шестой концерт (1982)
* Доля воровская (1988)
* Կարոտ (1993)
* Воспоминание (1995)
* Привет из Америки (1996)
* Для всех друзей (1997)
* Мам, я твой сын… (2002)
* Мой отец (2003)
* Моя доля (2007)
* Мой город (2008)
* Цена жизни (2011)
* Жить и любить (2016)

Ֆիլմագրություն
--------------

* Սրիկա (1988)
* Օդի տաճար (1989)

Ծանոթագրություններ
------------------

1. ↑  Մահացել է երգիչ Բոկան
2. ↑  [https։//www.kino-teatr.ru/kino/acter/m/sov/45265/bio/ «Борис Давидян»]. *Кино-Театр.РУ*. Վերցված է 2019 թ․ դեկտեմբերի 28-ին. `{{cite web}}`: Check `|url=` value (օգնություն)
3. ↑  «AV Production - Բորիս Դավիդյան». *avproduction.am*. Արխիվացված է օրիգինալից 2021 թ․ հունվարի 11-ին. Վերցված է 2021 թ․ հունվարի 7-ին.
4. ↑  «Լոս Անջելեսում մահացել է կովկասյան շանսոնի լեգենդ Բոկան․ նա 71 տարեկան էր». Sputnik Արմենիա — news. Վերցված է 2022 թ․ հուլիսի 6-ին.
**Ռուբեն Հովսեփի Յոլյան** (հունիսի 6, 1894(1894-06-06), Գորիս, Ելիզավետպոլի նահանգ, Ռուսական կայսրություն - հուլիսի 1, 1955(1955-07-01), Երևան, Հայկական ԽՍՀ, ԽՍՀՄ), հայ վիրաբույժ։ Բժշկական գիտությունների դոկտոր (1936 թ.), պրոֆեսոր (1936 թ.), ՀԽՍՀ գիտության վաստակավոր գործիչ, ԽՍՀՄ ԲԳԱ թղթակից անդամ (1946 թ.), ԵրԲԻ ֆակուլտետային վիրաբուժության ամբիոնի վարիչ։ Հայաստանում արյան փոխներարկման ԳՀԻ հիմնադիրը։ ԵՊԲՀ-ում առաջադեմ ուսանողներին տրվում է նրա անունով անվանական կրթաթոշակ։

Երաժշտագետ Իզաբելա Յոլյանի հայրը։

Կենսագրություն
--------------

1919 թվականին ավարտել է Կիևի համալսարանի բժշկական ֆակուլտետը։ 1934 թվականից ղեկավարել է Երևանի բժշկական ինստիտուտի ընդհանուր վիրաբուժության, 1935 թվականից՝ ֆակուլտետային վիրաբուժության ամբիոնները։

Հայրենական պատերազմի (1941-1945 թթ.) տարիներին եղել է Երևանի տարհանման հոսպիտալների խորհրդատու։

1932-1955 թվականներին ղեկավարել է Մոսկվայի արյունաբանության և արյան փոխներարկման կենտրոնական ինստիտուտի Երևանի մասնաճյուղը (1947 թվականից՝ Արյունաբանության և արյան փոխներարկման ԳՀԻ, 1955 թվականից՝ Ռուբեն Յոլյանի անվան)։

Ռուբեն Յոլյանի հուշատախտակը Երևանում
Ռուբեն Յոլյանի կիսանդրին՝ Գորիսի բժշկական կենտրոնի մոտ
1946-1955 թվականներին եղել ԽՍՀՄ ԳԽ պատգամավոր։ Եղել է ՀԽՍՀ վիրաբույժների ընկերության նախագահ (1937-1954 թթ.), Վիրաբույժների համամիութենական ընկերության վարչության, Վիրաբույժների միջազգային ազգային ընկերակցության (1953-1955 թթ.) անդամ։

Գիտական գործունեություն
-----------------------

Գիտական աշխատանքները վերաբերում են արյան փոխներարկման, կլինիկական վիրաբուժության, վնասվածքաբանության, ուռուցքաբանության, անեսթեզիոլոգիայի, երկրամասային ախտաբանության, վարակված վերքերի և վիրաբուժության վարակների սուլֆանիլամիդային պատրաստուկներով բուժման, վնասվածքային շոկի, նյարդային համակարգի սնուցող ֆունկցիայի պարզաբանման խնդիրներին։

Հիշատակ
-------

Ռռւբեն Յոլյանի անունով են կոչվել Գորիսի փողոցներից մեկը և քաղաքային հիվանդանոցը։

Երկեր
-----

* Ռազմադաշտային վիրաբուժության համառոտ ձեռնարկ, Ե 1934։
* Արյան փոխներարկում, Ե. 1936:
* Պենիցիլինի կիրառումը խիրուրգիայում, Ե. 1955:
* Лекции по частной хирургии, 1955
* Сборник научных трудов, Е. 1960.

Տես նաև
-------

* Ռուբեն Յոլյանի անվան Արյունաբանական կենտրոն

Ծանոթագրություններ
------------------

1. 1 2 3 4 5 6 7 8 9 10  Հայկական սովետական հանրագիտարան, հատոր 8 (հայ.) — հատոր 8. — էջ 127.
2. ↑  А. П. Айриян (1998). *Армянские учёные-медики*. Ереван: Амарас. էջ 46. ISBN 99930-1-001-7. `{{cite book}}`: Check `|isbn=` value: checksum (օգնություն)
3. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*.
4. ↑  «Կոչումով բժիշկ». Յոլյաններ

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: nlk20040154138 · VIAF: 84859142 · WorldCat VIAF: 84859142 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 127)։*  |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Միքայել Նավասարդի Հակոբյան** (մարտի 10, 1925(1925-03-10), Արծվանիկ, Զանգեզուրի գավառ, Հայկական ԽՍՀ, ԱԽՖՍՀ, ԽՍՀՄ - դեկտեմբերի 25, 1983(1983-12-25), Երևան, Հայկական ԽՍՀ, ԽՍՀՄ), հայ արձակագիր, լրագրող, պատմական գիտությունների թեկնածու, ԽՍՀՄ գրողների միության անդամ 1969 թվականից։ ԽՄԿԿ անդամ 1948 թվականից։

Կենսագրություն
--------------

Ծնվել է ՀԽՍՀ Ղափանի շրջանի Արծվանիկ գյուղում։ 1943-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ Զորացրվելուց հետո եղել է «Ավանգարդ» թերթի սեփական թղթակիցը Զանգեզուրում։ 1947-1949 թվականներին գրական աշխատող, ապա պատասխանատու քարուղար էր Ղափանի «Պղնձի համար» թերթում։ 1954 թվականին ավարտել է Երևանի համալսարանի բանասիրական ֆակուլտետի ժուռնալիստիկայի բաժինը։ 1952-1954 թվականներին ուսանելու տարիներին, եղել է «Սովետական ուսանողություն» թերթի խմբագիրը։ 1955-1957 թվականներին աշխատել է «Ավանգարդի» խմբագրությունում որպես բաժնի վարիչ, պատասխանատու քարտուղար, խմբագրի տեղակալ։ 1957-1959 թվականներին «Առողջապահություն» ամսագրի պատասխանատու քարտուղարն էր։ 1959-1961 թվականներին սովորել է ՀԽՍՀ ԳԱ ասպիրանտուրայում։ 1962-1965 թվականներին եղել է ՀԽՍՀ ԳԱ «Տեղեկագիր հասարակական գիտությունների» ամսագրի պատասխանատու քարտուղարը, 1965-1966 թվականներին՝ «Սովետական Հայաստան» օրաթերթի պատասխանատու քարտուղարը, 1966-1969 թվականներին՝ Հայկական սովետական հանրագիտարանի պատասխանատու քարտուղարը, ապա ավագ գիտխմբագիր, 1969-1973 թվականներին՝ ՀԽՍՀ ԳԱ «Լրաբեր հասարակական գիտությունների» ամսագրի պատասխանատու քարտուղարը։ 1973-1983 թվականներին ավագ գիտաշխատող է եղել ՀԽՍՀ ԳԱ պատմության ինստիտուտում։ 1974 թվականին «Գրիգոր Մսերյանը և նրա Մետերոա հանդեսը հայ լուսավորական-դեմոկրատական շարժման մեջ» թեմայով դիսերտացիա է պաշտպանել և ստացել պատմական գիտությունների թեկնածուի աստիճան։

Ռուսերեն լույս է տեսել նրա «Օր առանց մայրամուտի» գիրքը (Երևան, 1974)։

Պարգևատրվել է Կարմիր աստղի շքանշանով (1945)։ Մահացել է Երևանում։

Երկեր
-----

* Անհետ կորած մարդիկ, վավերագրական երկ, 1964։
* Որդու վերադարձը, վավերագրական երկ, 1968։
* Օր առանց մայրամուտի, Երևան, 1974։
* Բաբախող սրտեր, վավերագրական երկ, 1981։
* Կոմիսարը, վավերագրական երկ, 1982։

Ծանոթագրություններ
------------------

1. ↑  «ՀԱԿՈԲՅԱՆ ՄԻՔԱՅԵԼ (ՄԻՇԱ) ՆԱՎԱՍԱՐԴԻ». *-= ԶԱՆԳԵԶՈՒՐ=-*. 2010 թ․ մայիսի 3. Վերցված է 2017 թ․ մարտի 10-ին.
2. ↑  Հայկ Խաչատրյան (1986). *Գրական տեղեկատու*. Երևան: «Սովետական գրող». էջ էջ 272-273.

|  |  |
| --- | --- |
|  | Վիքիդարանն ունի նյութեր, որոնք վերաբերում են «Միքայել Հակոբյան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 8310 · BNF: 16559164k · GND: 13062862X · ISNI: 0000000017448021 · LCCN: n87861745 · NTA: 393934497 · SUDOC: 26037217X · VIAF: 72505041 · WorldCat VIAF: 72505041 |

 |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Մկրտիչ Հակոբյան** (1885, Նոր Ջուղա, Ղաջարական Պարսկաստան - 1971), հայ մշակութային գործիչ։

Կենսագրություն
--------------

Մկրտիչ Հակոբյանը ծնվել է 1885 թվականին Նոր Ջուղայում։ Նախնական կրթությունը ստացել է ծննդավայրում։ Հետագայում կրթությունը շարունակել է Կալկաթայի Մարդասիրական ճեմարանում։ Եղել է Կալկաթայի եկեղեցական երգչախմբի ղեկավարը, հիմնել է Հայկական ճեմարանի թատերախումբը, բեմադրել է պիեսներ՝ «Ներսես մեծ», «Արշակ Բ»։

Ավելի ուշ ստեղծել է իր թատերախումբ, բեմադրել է անգլերեն պիեսներ, որոնցում գլխավոր դերակատարը եղել է ինքը։ 1923 թվականին Սուրաբայայում հիմնել է հայկական մարզական ակումբ, ստեղծել է թատերախումբ, բեմադրել պիեսներ։

1930 թվականին տեղափոխվել է Սինգապուր, ընտրվել է Արքայական ասիական ընկերության անդամ։ Ընկերության առաջարկով Մկրտիչ Հակոբյանը հին հոլանդերենից անգլերեն է թարգմանել «Մալակայի բռնագրավումը 1561 թ․» աշխատությունը։

Երկրորդ Համաշխարհային պատերազմից հետո ապրել է Սիդնեյում, եղել է հայերեն «Լույս» պարբերականի խմբագիրը։

Մահացել է 1971 թվականին։

Ծանոթագրություններ
------------------

1. ↑  Ստեփանյան Գառնիկ։ Կենսագրական բառարան. հայ մշակույթի գործիչներ, երեք հատորով։ հատոր Բ, Ժ-Մ։ Երևան։ Սովետական գրող։ 1981, էջ 147
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Ստեփան Հակոբյան** (1851, Կ. Պոլիս - 15 մարտի, 1917), հայ բժիշկ

Կենսագրություն
--------------

Ծնվել է 1851 թվականին Կոստանդնուպոլսում։ Նախնական կրթությունն ստացել է Կ. Պոլսի Կուզգունջուկ թաղամասի միջնակարգ վարժարանում (իդադիե), ապա՝ Կում կափու թաղամասի Պեզճյան դպրոցում։ 1874 թվականին ավարտել է Կ. Պոլսի Օսմանյան կայսերական վարժարանը։ 1874-77 թվականներին զինվորական բժիշկ է ծառայել Օսմանյան կայսրության դանուբյան նահանգներում և մասնակցել Սերբիական պատերազմին։

1877-1917 թվականներին՝ 40 տարի Կ. Պոլսի Կադըգյուղ թաղամասի Մոդայի հիվանդանոցի բժիշկ է աշխատել։
Այդ ընթացքում կատարելագործման կարճատև դասընթացներ է անցել Փարիզում և Վիեննայում։ Եղել է Ընկերությանց տնօրենների ժողովի անդամ և Ազգային կենտրոնական վարչության Քաղաքական ժողովի Ուսումնական խորհրդի անդամ։ Տասը տարի եղել է Կադըգյուղի Արամյան վարժարանի հոգաբարձության անդամ։

Գիտաբժշկական և գիտահանրամատչելի հոդվածներ է տպագրել «Երկ­րա­գունտ», «Մա­սիս», «Բիւ­զան­դի­ոն» և «Բժիշկ» թերթերում։

Եղել է Կադըգյուղի բազմազգ բնակչության սիրելի և հարգելի բժիշկը։ Չնայած առաջացած տարիքին՝ առողջ, առույգ, կենսախինդ անձնավորություն է եղել։

Մահացել է 1917 թ. մարտի 15-ին ժանտախտից՝ 66 տարեկանում։

Աշխատություններ
---------------

* Առողջապահական գիտելիք։ (Գրքույկը տպագրել է Սովելոց հանձնաժողովը և գրեթե ձրի բաժանվել գավառներում։)
* Հիւանդին բարեկամը, գիրք, 1884։

Գրականություն
-------------

* Ընդարձակ օրացոյց Սուրբ Փրկչեան հիւանդանոցի հայոց, Կ. Պոլիս, 1905։
* Ղազարեան Վահան, Բժշկական եւ առողջապահական տարեցոյց, Կ. Պօլիս, 1914։
* Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
* Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։

Աղբյուրներ
----------

* Հարություն Մինասյան, Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ստեփան Հակոբյան** կատեգորիայում։ |
Ավտոմեքենայի անվակունդ
Հեծանիվի ետևի անվակունդը, որը պտտվում է անշարժ  առանցքի շուրջ
**Անվակունդ**, Ընդհանուր դեպքում անվի կենտրոնական մասն է (թափանվի, ատամնավոր անվի, հոլովակի), մետաղակոճղ, որին ագուցվում են սռնին (առանցքը) և ճաղերը։ Անվակունդը սովորաբար սեպիկային փորակ է ունենում կամ շլիցային տրամատ։ Իսկ այն դեպքում երբ մանրանասը ազատ պտտվում է առանցքի շուրջ, անվակունդի անցքի մեջ տեղադրվում են առանցքակալներ կամ մամլած փականներ։ 

Ամրությունը ապահովելու համար անվակունդի տրամագիծը անցքի տրամագծից 1.5-1,8 անգամ մեծ են վերցնում։ Սռնիի վրա անվակունդի ծռվելը կանխելու համար անվակունդի երկարությունը պետք է անցքի տրամագծից պակաս չլինի։

Անվակունդերի արտադրողներ
------------------------

Ինքանատիպ անվակունդերի արտադրողներից բացի գոյություն ունեն մի քանի միջազգային արտադրողներ, որոնք մասնագիտանում են մեքենայի մանրամասերի երկրորդական շուկայի վրա։ Օրինակ՝

* Delphi Corporation
* Wulf Gaertner Autoparts AG
* Robert Bosch GmbH

Ծանոթագրություններ
------------------

1. ↑  *Большая советская энциклопедия*. Советская энциклопедия. ISBN 5-85270-324-9, 5-85270-292-7. `{{cite book}}`: Check `|isbn=` value: invalid character (օգնություն)